《山舍在浙江亭得父书开示题诗於亭》
宋代·张牧

结束青山向日还，得书南望意悠然。
少宽二老庭帏念，粗了生平灯火缘。
去路虽遥心已近，短篇欲就意难圆。
不妨静洗笙歌耳，稳接江涛到枕边。

作者简介：张牧，字逸叟，罗源（今属福建）人。高宗绍兴二年（一一三二）进士，授韶州签判。事见清《罗源县志》卷三。今录诗二首。